EkBass/fiwiki-20250220-pages-articles huggingface dataset:
Viola Profonda

Viola Profonda on 2000-luvulla kehitetty tenorirekisterissä soiva, nelikielinen jousisoitin. Se on kooltaan suurempi kuin alttoviulu, ja sitä soitetaan kuten viulua tai alttoviulua. Sointivärinsä sekä tenorirekisterinsä ansiosta viola profonda voi uudistaa perinteisen jousikvartetin. Samalla se täydentää jokaisen soitinryhmän jaon neljään itsenäiseen äänialaan (sopraano, altto, tenori, basso). Tämä periaate on jo tuttu niin kuoromusiikissa kuten myös puupuhallin- ja vaskiyhtyeissä. Perinteinen jousikvartetti Uudistettu jousikvartetti Sopraano 1. viulu Viulu Altto 2. viulu Alttoviulu Tenori Alttoviulu Viola Profonda Basso Sello Sello == Viritys == Viola Profonda soi oktaavia tai suurta noonia alempaa kuin viulu. Kielet voidaan virittää joko G-d-a-e tai F-c-g-d. Instrumentille kirjoitetaan joko g-avaimelle (soi oktaavia kirjoitettua alempaa) tai c-avaimelle (soi kvarttia nuottikuvaa alempaa, transponoituu tällöin kuin g-vireiset soittimet). == Historia == Viola Profondan kehitteli bolivialainen säveltäjä, kapellimestari ja soitinsuunnittelija Gerardo Yañez. Ensimmäinen soitin, ainoa laatuaan, patentoitiin vuonna 2007. Soitin esiteltiin yleisölle ensi kerran Leipzigin Tuomas-kirkossa, Saksassa 2. marraskuuta 2008 sekä seuraavan kerran Berliinin filharmoniassa 14. tammikuuta 2010. == Sävellyksiä == 2011 * “Adarel” Viola Profonda, String Orchestra ja rummuille– Gerardo Yañez * “Los diálogos de Tunupa” Viola profondalle ja jousiorkesterille - Alberto Villalpando * Sonaatti Viola Profondalle ja kitaralle - Nikos Leima 2010 * Viola Profonda, Piano & Bandoneón - Judith Brandenburg * "Toccata Camila" Viola Profondalle ja pianolle - Miguel Bareilles * Viola Profonda & String Orchestra - Jorge Gustavo Mejia Medina * "Ven" Viola Profondalle ja pianolle - Judith Brandenburg * 3 duoa Viola Profondalle ja pianolle (1. Erstarrung, 2. Erregung, 3. Erwartung) - Helmut Barbe * Viola Profonda & Orchestra - Miguel Bareilles * Viola Profonda & Chamber Orchestra - Udo Agnesens * "Soliloquy" Viola Profondalle ja pianolle - Daniel Léo Simpson * Viola Profonda & Piano - Jorge Gustavo Mejia Medina * "Kotti" (Blues) uudistetulle jousikvartetille, pianolle ja rummuille - Gerardo Yañez 2009 * "Mistica 10" Viola Profondalle ja pianolle - Alberto Villalpando 2008 * "Elegiaco" Viola Profondalle ja kitaralle - Carlo Domeniconi * "Prelude" Viola Profondalle ja kitaralle - Carlé Costa * "Epitaph" Viola Profondalle ja pianolle - Helmut Friedrich Fenzl * "Guantanamo" (Blues) Viola Profondalle ja pianolle - Gerardo Yañez * "Der Titan" (Prelude) - Viola Profonda soolo - Gerardo Yañez 2002 * "Ofrenda (Contemplative Meditation) Viola Profonda soolo - Gerardo Yañez == Lähteet == * Maailmanensi-illan julkistaminen klassisen musiikin CRESCENDO-lehdessä vuodelta 2008 * Soittimen esittely Espanjan alttoviululiiton (AESAV) toisessa kansallisessa kongressissa, 2009 * Virallinen julkistaminen Filharmoniassa, Berliinissä vuonna 2010 == Aiheesta muualla == * Virallinen internet-sivu * Ääninäytteitä Luokka:Jousisoittimet
Ca’ Foscari

Ca’ Foscari on palatsi Venetsiassa Italiassa.Eleodori, E. ja W.: Il Canal Grande. Palazzi e famiglie, Corbo e Fiore Editori, 2007. ISBN 88-7086-057-4. Doge Francesco Foscari osti palatsin Venetsian tasavallalta vuonna 1453.Pilo, G. M. ja De Rossi L. (toim.): Ca’ Foscari. Storia e restauro del palazzo dell’Università di Venezia, sivu 36. ISBN 88-317-8857-4. Nykyään rakennus on Ca’ Foscari -yliopiston päärakennus. Ca’ Foscarin suunnitteli todennäköisesti arkkitehti Bartolomeo Bon aikaisemmin tontilla sijainneen bysanttilaisen rakennuksen Ca’ delle Due Torrin tilalle. Arkkitehtoniselta tyyliltään Ca’ Foscari edustaa venetsialaista gotiikkaa, josta tärkein esimerkki on Dogen palatsi. Ca’ Foscarin sijainti Canal Granden varrella on ainutlaatuinen sillä rakennuksesta on näkymä Rialton sillalta aina Accademian sillalle asti. Näkymän ovat ikuistaneet useat kuvataiteilijat, joista kuuluisin on Canaletto. Restauroinnin yhteydessä vuonna 1936 Foscari-palatsiin rakennettiin juhlasali yliopiston tarkoituksiin. Restaurointitöistä ja juhlasalin suunnitelusta vastasi italialainen arkkitehti Carlo Scarpa.Pilo, G. M. ja De Rossi L. (toim.): Ca’ Foscari. Storia e restauro del palazzo dell’Università di Venezia, sivut 142-151. ISBN 88-317-8857-4. ==Lähteet== == Aiheesta muualla == * Ca' Foscari Tour / unive.it * Centro Carlo Scarpa Luokka:Italian palatsit Luokka:Venetsian rakennukset ja rakennelmat
Perinnöllisyyslääketiede

Perinnöllisyyslääketiede eli kliininen genetiikka on lääketieteen kliininen erikoisala. Perinnöllisyyslääketieteen erikoislääkäreitä kutsutaan myös perinnöllisyyslääkäreiksi. Perinnöllisyyslääketiede on myös yliopistojen oppiaine. Osa alan opettajista ja tutkijoista on perinnöllisyyslääketieteen tai lääketieteellisen genetiikan dosentteja ja professoreja. == Historia == Suomessa perinnöllisyyslääketiede on ollut oma erikoisalansa. Perinnöllisyyslääketiede on ollut Euroopan unionin hyväksymä erikoisala eli EU-spesialiteetti vuodesta 2011 alkaenCommission Regulation (EU) No 213/2011. Official Journal of the European Union L 59/4.. Vuonna 2021 erikoisalan yksiköitä oli Helsingin, Turun, Tampereen, Kuopion ja Oulun yliopistollisissa sairaaloissa. Ala kehittyy nopeasti ja alan palvelujen tarve kasvaa. Vuonna 2020 yliopistosairaaloiden yksiköissä työskenteli 32 erikoislääkäriä, mutta vuoteen 2035 mennessä erikoislääkäreitä arvioidaan tarvittavan 51 (0,9:100 000 asukasta). == Tehtävät == Perinnöllisyyslääketiede edustaa terveydenhuollossa suurinta genetiikan ja genomiikan asiantuntemusta ja avustaa muita erikoisaloja ja perusterveydenhuoltoa niihin liittyvissä kysymyksissä. Alan erikoislääkäreillä on teoreettinen ja käytännön koulutus genomitiedon tulkintaan, soveltamiseen potilaiden hoidossa ja eettisiin kysymyksiin.https://www.laaketieteelliset.fi/site/files/ammatillinen- jatkokoulutus-dokumentit/Opinto-oppaat/Valtakunnalliset%20opinto- oppaat/EL_Opinto-opas_2020-.pdf. Yliopistosairaaloiden perinnöllisyyslääketieteen yksiköt huolehtivat, suunnittelevat ja yhteen sovittavat alueellisesti keskittämisasetuksen 4 §:n mukaan yliopistosairaalatasolle keskitetyn harvinaissairauksien ehkäisyn, diagnostiikan ja hoidon suunnittelun (yhdessä pienempien kansallisen harvinaissairauksien ohjelman mukaisten harvinaissairauksien yksiköiden kanssa), osan valtakunnallisen seulontaohjelman mukaisista jatkotutkimuksista sekä vaativiin diagnostisten erikoisalojen tutkimuksiin luettavat kliinisen genetiikan tutkimukset. Käytännössä perinnöllisyyslääketieteen yksiköiden poliklinikoille lähetetään perusterveydenhuollosta ja erikoissairaanhoidosta ne potilaat, joiden kohdalla tarvitaan vaativampaa geneettisten sairauksien kliinistä tai laboratoriodiagnostiikkaa, hoidon tai ennaltaehkäisyn suunnittelua tai perinnöllisyysneuvontaa. Harvinaiset geneettiset oireyhtymät, sikiödiagnostiikka ja perinnöllinen syöpäalttius muodostavat suurimmat potilasryhmät. Vakavia sairauksia ennustavat geneettiset analyysit, kantajuustutkimukset, sikiötutkimukset ja niihin liittyvä perinnöllisyysneuvonta ovat perinnöllisyyslääketieteen erikoissairaanhoitoa. Geneettisten harvinaissairauksien ja esimerkiksi geneettisen syöpäalttiuden geneettisten syiden tunnistaminen sekä hoidon ja ennaltaehkäisyn räätälöinti niiden mukaan edustavat yksilöllistetyn lääketieteen ja genomilääketieteen sitä osaa, joka vuonna 2003 valmistuneen Human Genome Projectin jälkeen ei ole enää tutkimusasteella vaan on jo otettu laajalti käyttöön terveydenhuollossa. ==Lähteet== *
Tommi Vesala

Tommi Vesala (s. 12. tammikuuta 1986 Vihti) on suomalainen jalkapalloilija, joka edusti Veikkausliigassa Myllykosken Palloa ja Helsingin IFK:ta. Hän oli pelipaikaltaan oikea laitapuolustaja tai laitalinkki, mutta pystyi pelaamaan myös vasemmalla sekä puolustavana keskikenttäpelaajana. Vesala on espoolaisen Kasiysin kasvatti. Aikuisten sarjatasoilla hän pelasi Kakkosta ja Ykköstä FC Espoossa, FC Hämeenlinnassa ja Viikingeissä ennen siirtymistään Veikkausliiga- seura Myllykosken Palloon kaudeksi 2011. Hän debytoi liigassa 12. toukokuuta 2011 ottelussa Honkaa vastaan. Vesala on pelannut 30 ottelua Suomen poikamaajoukkueissa. Jalkapallon ulkopuolella hän on opiskellut hammaslääketieteen lisensiaatiksi. == Lähteet == == Aiheesta muualla == * Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Metsola (albumi)

__NOTOC__ Metsola on saksalaisen metallimusiikin yhtyeen Kultasiiven ensimmäinen studioalbumi, joka on julkaistu vuonna 2009. == Kappaleet == # # # # # # # # # # # # # # # # ==Kokoonpano== * Tillmanus – laulu * Physaris – kitara * Olut Tynnyri – kitara * Finna Björnsdottir – bassokitara, taustalaulu * Svana Shadowsbane – huilu, kantele * Lotte Lundström – rummut == Arvostelut == * Metal.de: 6/10Metal.de: Review == Lähteet == == Aiheesta muualla == * Metsola (albumi) Discogsissa * Luokka:Vuoden 2009 esikoisalbumit Luokka:Saksalaiset metallialbumit Luokka:Folk metal -albumit
Janet McTeer

Janet McTeer, OBE (s. 5. elokuuta 1961 Newcastle, Englanti) on brittiläinen näyttelijä. Hän opiskeli arvostetussa Royal Academy of Dramatic Artissa, Lontoossa. McTeer on näytellyt teatterissa sekä useissa televisiosarjoissa ja elokuvissa. Vuonna 1999 hän oli ehdolla parhaan naispääosan Oscarin saajaksi elokuvasta Poste Restante – osoite tuntematon. Elokuva menestyi Sundancen elokuvajuhlilla ja McTeer sai roolistaan parhaan naispääosan Golden Globe -palkinnon. McTeerille myönnettiin Brittiläisen imperiumin ritarikunnan upseerin arvomerkki vuonna 2008. ==Filmografia== === Elokuvat === Elokuvat Elokuvat Elokuvat Vuosi Nimi Rooli 1986 Puolikuun katu Van Arkadyn sihteeri 1988 Kuin kaksi haukkaa Hazel 1989 Precious Bane Prue Sarn 1991 The Black Velvet Gown Riah Millican 1992 Kuolema kannoilla Madeleine Severn 1992 A Masculine Ending Loretta Lawson 1992 Emily Bronten Humiseva harju Ellen Dean 1993 Don’t Leave Me This Way Loretta Lawson 1995 Sotaoikeus Vanessa Bell 1996 Unelmien siivet Genevieve de Ville-Franche 1998 Velvet Goldmine kertoja (äänirooli) 1999 Poste restante – osoite tuntematon Mary Jo Walker 2000 Waking the Dead Caroline Pierce 2000 Songcatcher Lily Penleric 2000 The King Is Alive Liz 2002 Viidakon vangit Sarah Morris 2004 Neiti Marple: Murha maalaiskylässä Anne Protheroe 2005 Tideland Dell 2006 Kuten haluatte Audrey 2007 Daphne Gertrude Lawrence 2009 Into the Storm Clementine Churchill 2011 Weekends at Bellevue Diane Wallace 2011 Cat Run Helen Bingham 2011 Island Phyllis 2011 Albert Nobbs Hubert Page 2012 The Woman in Black Daily 2012 Hannah Arendt Mary McCarthy 2014 Angelica Anne Montague 2014 Maleficent – Pahatar kertoja 2022 The Menu Lilian === Televisiosarjat === Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1985 Juliet Bravo Esther Pearson ”Flesh and Blood” 1986 Gems Stephanie Wilde 2 jaksoa 1987 Theatre Night Miss Julie ”Miss Julie” 1988 Les Girls Susan 7 jaksoa 1990 The Play on One Juliet Horwitz ”Yellowbacks” 1990 Portrait of a Marriage Vita Sackville-West 4 jaksoa 1990 Screen Two Celeste ”102 Boulevard Haussmann” 1990–1991 Screen One Adult Claudie / Caroline ”Prince” ”Sweet Nothing” 1994 Jackanory Reader ”The Iron Woman” 1995–1996 The Governor Helen Hewitt 12 jaksoa 2006 Rouva pääministeri Catherine Walker 6 jaksoa 2007 Viisi päivää Amy Foster 4 jaksoa 2008 Masterpiece Theatre Dashwood ”Sense and Sensibility” 2008 Hunter Amy Foster ”#1.1” ”#1.2” 2009 Psychoville Cheryl ”Blackmail” ”Jelly” 2012 Damages Kate Franklin 9 jaksoa 2012 Juhlien jälkeen Satterthwaite 4 jaksoa 2013 Valkoinen kuningatar Jacquetta Woodville 6 jaksoa 2014 The Honourable Woman Julia Walsh 7 jaksoa 2018 Jessica Jones Alisa Jones yksi päärooleista (2. tuotantokausi) 2018-2019 Sorry for Your Loss Amy 20 jaksoa 2018-2020 Ozark Helen Pierce 17 jaksoa == Lähteet == ==Aiheesta muualla== * * Luokka:Englantilaiset näyttelijät Luokka:Tony-palkinnon saajat Luokka:Golden Globe -palkinnon saajat Luokka:Olivier-palkinnon saajat Luokka:Vuonna 1961 syntyneet Luokka:Elävät henkilöt
Perinnöllisyyslääkäri

Perinnöllisyyslääkäri on perinnöllisyyslääketieteen erikoislääkäri. == Erikoistumiskoulutus == Perinnöllisyyslääketieteeseen voi Suomessa erikoistua Helsingin, Turun, Tampereen, Kuopion ja Oulun yliopistojen lääketieteellisissä tiedekunnissa. Koulutusohjelman kesto on 5 vuotta. Koulutusohjelman osaamistavoitteidenhttps://www.laaketieteelliset.fi/site/files/ammatillinen- jatkokoulutus-dokumentit/Opinto-oppaat/Valtakunnalliset%20opinto- oppaat/EL_Opinto-opas_2020-.pdf mukaan perinnöllisyyslääketieteen erikoislääkäri * Tuntee genomin muutosten merkityksen sairauksien taustalla * Osaa diagnosoida synnynnäisiä rakennepoikkeavuuksia, oireyhtymiä ja geneettisiä sairauksia, järjestää niiden geneettiset laboratoriotutkimukset potilaalle ja sukulaisille sekä suunnitella ja järjestää niiden hoitoa ja ennaltaehkäisyä * Kykenee tulkitsemaan geneettisten laboratoriotutkimusten tuloksia ja niiden kliinistä merkitystä * Osaa antaa perinnöllisyysneuvontaa, ja kommunikoida potilaiden kanssa heille ymmärrettävällä tavalla sekä auttaa ja tukea heitä erilaisissa kliinisissä tilanteissa liittyen em. sairauksiin * Tuntee perinnöllisyyslääketieteen alan eettiset periaatteet ja osaa soveltaa niitä työssään * Kykenee seuraamaan ja kriittisesti arvioimaan erikoisalan uusia tutkimustuloksia ja niiden vaikutusta potilaiden diagnostiikkaan, hoitoon ja ennaltaehkäisyyn sekä tekemään alan tieteellistä tutkimusta * Osaa toimia alan asiantuntijana moniammatillisessa yhteistyössä ja tiimeissä sekä viestinnässä eri viiteryhmille Perinnöllisyyslääketiede on ainoa lääketieteen erikoisala, johon sisältyy koulutus genomin muutosten merkityksen tulkintaan, perinnöllisyysneuvontaan ja genetiikan eettisiin periaatteisiin. == Sijoittuminen == Suurin osa perinnöllisyyslääkäreistä työskentelee yliopistosairaaloiden perinnöllisyyslääketieteen yksiköissä. Osa työskentelee genetiikan yliopisto-opettajina, tutkijoina tai muissa asiantuntijatehtävissä. == Lähteet == == Aiheesta muualla == Luokka:Perinnöllisyyslääketiede
Häät mielessä

Häät mielessä (The Wedding Planner) on vuonna 2001 julkaistu romanttinen komedia, jonka ohjasi Adam Shankman. Pääosissa ovat Jennifer Lopez ja Matthew McConaughey. Elokuva kertoo siitä, kuinka hääsuunnittelija Mary Fiore rakastuu tärkeimmän asiakkaansa sulhaseen. == Näyttelijät == Luokka:Vuoden 2001 yhdysvaltalaiset elokuvat Luokka:Yhdysvaltalaiset romanttiset komediat Luokka:Adam Shankmanin ohjaamat elokuvat
HMS Göta Lejon (1945)

HMS Göta Lejon oli Ruotsin laivaston Tre Knoror -luokan risteilijä, joka laskettiin vesille toisen maailmansodan lopulla. == Valmistus == Alus tilattiin Eriksbergs Mekaniska Verkstads AB:lta Göteborgista, missä köli laskettiin 27. syyskuuta 1943. Alus laskettiin vesille 17. marraskuuta 1945 ja valmistui 15. joulukuuta 1947.Whitley, M. J. s. 225 == Palvelus == Alus oli reservissä 1948-1951, jona aikana se modernisoitiin. Alukselle asennettiin Britanniasta hankitut tutkat ja niihin liittyvät tulenjohto ja valvontalaitteet. Samalla aluksen komentosilta rakennettiin uudelleen. Aluksen 25 millimetrin ilmatorjuntatykit korvattiin seitsemällä yksiputkisella Bofors 40 millimetrin ilmatorjuntatykillä. Alus teki useita koulutuspurjehduksia, joiden aikana tehtiin laivastovierailuita. Se poistettiin palveluksesta 1. heinäkuuta 1970 ja myytiin 18. syyskuuta 1971 Chilen laivastolle, joka nimesi sen Almirante Latorreksi. Alus myytiin 1987 romutettavaksi Taiwaniin. ==Lähteet== * * === Viitteet === == Aiheesta muualla == Luokka:Ruotsin merivoimien Tre Kronor -luokan risteilijät Luokka:Ruotsalaiset toisen maailmansodan risteilijät
HMS Göta Lejon

HMS Göta Lejon on ollut kolmen Ruotsin merivoimien aluksen nimenä. *HMS Göta Lejon (1702), 90-tykkinen linjalaiva *HMS Göta Lejon (1746), 70-tykkinen linjalaiva *HMS Göta Lejon (1945), Tre Kronor -luokan risteilijä.
Bringing Down the House – elämä on laiffii

Bringing Down the House – elämä on laiffii on vuonna 2003 ensi-iltansa saanut komediaelokuva, jonka ohjasi Adam Shankman. Pääosissa ovat Steve Martin ja Queen Latifah. == Juoni == Peter Sanderson (Steve Martin) on työnarkomaani verolakimies, joka kirjoittelee vapaa-aikanaan ”lakityttö”-nimiselle nettiystävälleen. Kun Peter viimein uskaltautuu tapaamaan ”lakitytön”, hänen luokseen saapuu Charlene Morton (Queen Latifah), joka on tuomittu vankilaan syyttömänä pankkiryöstöstä. Charlene väittää kivenkovaan olevansa viaton ja tahtoo Peterin auttavan häntä perumaan syytteet. Peterillä on sen lisäksi kädet täynnä töitä erään omalaatuisen englantilaisen miljardöörin, Virginia Arnessin (Joan Plowright), kanssa, jonka Peter yrittää saada mukaan yhtiönsä liiketoimintaan. Myös Peterin kilpailevat työtoverit ja pomo aiheuttavat Peterille huolia. Peterin utelias ja kiihkoileva naapuri, rouva Kline (Betty White), sattuu puolestaan olemaan hänen erään vanhemman osakkaansa sisar. Aivan kuin se ei olisi jo tarpeeksi, Peterin on kaiken lisäksi yritettävä hieroa rauhaa ex-vaimonsa (Jean Smart) sekä lastensa (Kimberly J. Brown ja Angus T. Jones) kanssa. == Näyttelijät == == Palkinnot == * Teen Choice Awards ** Valinta elokuvanaisnäyttelijäksi komediassa – Queen Latifah * NAACP Image Awards ** Erinomainen naisnäyttelijä elokuvassa – Queen Latifah == Lähteet == == Aiheesta muualla == * * * Luokka:Vuoden 2003 yhdysvaltalaiset elokuvat Luokka:Yhdysvaltalaiset komediaelokuvat Luokka:Adam Shankmanin ohjaamat elokuvat
Lorca

Lorca on kunta ja kaupunki Murcian alueella Espanjassa. Lorcan asukasluku vuoden 2016 alussa oli 91 730,http://www.ine.es/jaxiT3/Datos.htm?t=2883 ja se on Murcian ja Cartagenan jälkeen väkiluvultaan alueen kolmanneksi suurin. Lorca tunnetaan linnastaan, barokkiarkkitehtuuristaan, rannoistaan ja pyhän viikon juhlallisuuksistaan. == Kuvia == Ayuntamiento lorca.jpg|Kaupungintalo Castillo de Lorca1.jpg|Castillo de Lorca Colegiata San Patricio.jpg|Colegiata de San Patricio Ayuntamiento de Lorca.JPG|Plaza de España Plaza del caño lc.jpg|Plaza del Caño Parador de Lorca 5.jpg|Parador de Lorca (hotelli) Museo lorca.jpg|Arkeologinen museo Puente dl barrio lc.jpg|Puente del Barrio Miliaria lorca.jpg|Roomalaisen kilometripylvään (miliarium) kopio antiikin roomalaisen tien, Via Augusta, varrella. Doloricasalida.JPG|Hiljainen viikko (Semana Santa) Lorcassa. == Katso myös == * Lorcan maanjäristys 2011 == Lähteet == == Aiheesta muualla == * Kunnan sivusto Luokka:Murcian kunnat
Lorca (täsmennyssivu)

Lorca tarkoittaa seuraavia asioita tai henkilöitä: * Lorca, Espanjan kunta * Federico García Lorca, espanjalainen runoilija * Lorca, espanjalainen laulaja * Lorca, Tim Buckleyn albumi.
Aleksandra Vojnevska

Aleksandra Vojnevska (myös Vojneska, ; s. 2. toukokuuta 1981 Skopje) on pohjoismakedonialainen entinen yleisurheilija, joka kilpaili pikajuoksussa. Hän edusti seuratasolla PAK 7-mi Majia. Vojnevska pääsi 200 metrillä puolivälieriin alle 20-vuotiaiden MM-kisoissa 2000. Hän osallistui Ateenan olympialaisissa 2004 100 metrin kilpailuun, jossa hän putosi alkuerissä juostuaan matkan 12,15 sekunnissa. Vojnevska jäi ensimmäiselle kierrokselle myös EM-kisoissa 2006 ja MM-kilpailuissa 2007. Vojnevska pitää hallussaan maansa ennätyksiä 100 ja 200 metrin matkoilla. == Ennätykset == Lähde: Pohjois-Makedonian yleisurheiluliitto * 100 m: 11,74 s (2004) * 200 m: 23,75 (2004) == Lähteet == Luokka:Elävät henkilöt Luokka:Pohjoismakedonialaiset pikajuoksijat Luokka:Vuonna 1981 syntyneet
Helium-3

Helium-3 (He-3) on heliumin isotooppi, jonka atomin ytimessä on kaksi protonia ja yksi neutroni. Se ei ole radioaktiivista, mutta se on paljon harvinaisempi kuin heliumin tavallisin isotooppi He-4. Maapallolla He-3:a esiintyy harvoin. Sitä kuitenkin esiintyy runsaasti Kuun pintakerroksessa, jonne sitä on tullut aurinkotuulen saattamana satoja miljoonia tonneja yli 4 miljardin vuoden aikana. Sitä ehkä voitaisiin louhia tulevaa käyttöä varten. Kuun He-3:a on esitetty käytettäväksi tulevien fuusioreaktoreiden polttoaineena. == Lähteet == == Aiheesta muualla == *The Isotopes Project Home Page: Luettelo heliumin isotoopeista Luokka:Isotoopit
Maataloushallitus

Maataloushallitus oli vuosina 1892–1971 toiminut suomalainen keskusvirasto, joka vastasi maatalousasioista. Vuoteen 1917 saakka sen nimi oli maanviljelyshallitus. ==Historia== Maanviljelyshallitus perustettiin asetuksella 19.3.1892 edistämään maanviljelyksen tilaa ja valvomaan maatalousalan oppi- ja tutkimuslaitoksia. Sen alaisuudessa toimivat muiden muassa maanviljelystaloudellinen koelaitos, hevoshoidonneuvoja sekä Siementarkastuslaitos. Itsenäistymisen myötä Maataloushallitukseksi nimettyyn virastoon yhdistettiin vuonna 1924 myös Kalastushallitus. Sittemmin keskeisen osan Maataloushallituksen työsarasta muodosti vuodesta 1956 alkaen maksettujen maataloustukien jakaminen ja valvonta. Maataloushallitus yhdistettiin vuonna 1971 asutushallituksen kanssa uudeksi maatilahallitukseksi. ==Pääjohtajat== Virkanimikkeenä oli vuoteen 1941 saakka **ylijohtaja** , vuodesta 1941 alkaen **pääjohtaja**. *Nils Gustaf Maximilian Grotenfelt 1892–1902 *Robert Edvard Gripenberg 1902–1917 *Uuno Brander 1917–1923 *J. E. Sunila 1923–1936 *K. J. Ellilä 1936–1955 *Sven Olof Österberg, vt. pääjohtaja 1943–1944Kuka kukin on (Aikalaiskirja) 1954, s. 1016 (Viitattu 10.6.2019) *Hans Perttula 1955–1971 ==Lähteet== *Pääjohtajakunta, s. 181–183. SKS, Helsinki 2005. ===Viitteet=== ==Kirjallisuutta== * Luokka:Suomen entiset viranomaiset ja keskusvirastot Luokka:Suomen maatalouden historia
Sweet Sweetback’s Baadasssss Song

Sweet Sweetback's Baadasssss Song on vuonna 1971 ilmestynyt independent- draama-elokuva, jonka pääosassa näyttelee myös elokuvan ohjaajana, käsikirjoittajana ja musiikin säveltäjänä toiminut Melvin Van Peebles. Elokuva on pikareskiromaanimainen kuvaus afroamerikkalaisesta miehestä pakenemassa valkoista valtiovaltaa. Variety-lehti kuvaili elokuvaa blaxploitaatio-genren johtavaksi teokseksi.Roger Ebertin arvostelu elokuvasta Baadasssss! Melvin Van Peeblesin poika Mario Van Peebles julkaisi vuonna 2003 aikalaishaastatteluja näyteltyihin kohtauksiin yhdistävän elokuvan How to Get the Man’s Foot Outta Your Ass (myös nimellä Baadasssss!), joka kertoo tämän elokuvan tekemisestä. The New York Timesin kriitikot valitsivat Sweet Sweetback's Baadasssss Songin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Yhdysvaltalaiset independent-elokuvat Luokka:Vuoden 1971 yhdysvaltalaiset elokuvat Luokka:Yhdysvaltalaiset draamaelokuvat
Maatilahallitus

Maatilahallitus oli vuosina 1971–1993 toiminut suomalainen keskusvirasto, jonka keskeiset tehtävät olivat maatalouselinkeinon ja maaseuturakentamisen kehittäminen. Enimmäkseen virasto pyrki sopeuttamaan kuihtuvaa elinkeinoa ja tyhjenevää maaseutua yhteiskunnan rakennemuutokseen. Maatilahallitus valvoi ja tilastoi myös maataloustuotannon määrää sekä maataloustukien käyttöä, jotka se myös jakoi. Sen alaisuudessa toimivat valtion maatalouskemian laitos, valtion siementarkastuslaitos ja valtion maitovalmisteiden tarkastuslaitos. Maatilahallitus perustettiin vuonna 1971 yhdistämällä Maataloushallitus ja Asutushallitus. Se lakkautettiin vuoden 1993 alusta, jolloin sen tehtävät siirrettiin enimmäkseen maa- ja metsätalousministeriön eri osastoille. ==Pääjohtajat== *Samuli Suomela 1971–1983 *Kaarlo Muuramo 1983–1986 *Kalevi Hemilä 1986–1993. ==Lähteet== *Pääjohtajakunta, s. 180–183. SKS, Helsinki 2005. ==Kirjallisuutta== * Maatilahallitus 1971–1981, Maatilahallitus 1981. ISBN 9514651227, ISBN 9789514651229 * Luokka:Suomen entiset viranomaiset ja keskusvirastot
Piha (Uusi-Seelanti)

Piha on Aucklandin seudulla, Uuden-Seelannin pohjoisosassa sijaitseva kylä, jossa on noin 600 asukastawww.newzealand.com. ==Sijainti== Piha sijaitsee 28 kilometrin päässä Aucklandin keskustasta länteen, Tasmaninmeren rannikolla, Manukaun sataman pohjoispuolella, keskellä Waitakere Ranges -kukkularyhmää. Heti Pihan pohjoispuolella on Whites Beach -ranta ja eteläpuolella Mercer Bay -lahti. Niille on kulkuyhteys vain jalkaisin. Lähimmät rannat, joihin on tieyhteys, ovat etelässä Karekare ja pohjoisessa Anawhata. ==Luonnonmuodostelmat== Kylässä on yksi seudun suosituimmista uimarannoista, jolle aucklandilaisilla on tapana tehdä päiväretkiä ympäri vuoden, mutta erityisesti kesällä. Lion Rock on Pihan eteläisen ja pohjoisen rannan välissä sijaitseva vuoriEwen Cameron; Bruce Hayward; and Graeme Murdoch (1997). A Field Guide to Auckland: Exploring the Region's Natural and Historic Heritage, p. 168. Godwit Publishing Ltd, Auckland. ISBN 1-86962-014-3.. Se on saanut nimensä ulkonäöstään, joka rannan puolelta katsottuna muistuttaa makaavaa urosleijonaa takaa päin nähtynä. Lion Rock on paitsi Pihan, koko Aucklandin länsirannikon symboli. Se esiintyy niin postimerkeissä kuin alueen puhelinluettelossakin. Pihassa sijaitsee myös kanjoni ja vulkaaninen kaasuonkalo. Pihan rannat tunnetaan mustasta hiekastaan, joka on saanut värinsä tuliperäisestä rauta-aineksestaan. ==Liiketoiminta== Pihassa on kauppa ja pikaruokakioski sekä lainelautaseuran tiloissa ravintola ja baari, mutta ei huoltoasemaa. ==Lähteet== ==Aiheesta muualla== * Piha.co.nz - News, History, Environment and Information * Pihanz.co.nz - Accommodation, Events and 'Village Voice' * Surfers at Piha Beach - www.willig.net ==Galleria== Tiedosto:Breaking wave, North Piha.jpg|Aalto murtuu Pihan edustalla. Tiedosto:Piha and Lion Rock.JPG|Piha ja Lion Rock yhteystieltä nähtyinä Tiedosto:Piha8.jpg|Piha auringon laskettua Tiedosto:Piha3.jpg|Näkymä pohjoiseen Lion Rockille ja Te Waha Pointiin Tiedosto:Toetoe plumes and Lion Rock.JPG|Toetoe-heiniä Lion Rockin edustalla Luokka:Auckland
Kuurasammalet

Kuurasammalet (Antheliaceae) on sammalheimo aitomaksasammalten Jungermanniales-lahkossa. Heimossa on yksi suku (Anthelia), jonka lajeja kasvaa Suomessa. == Sukuja == * Anthelia – kuurasammalet === Lajeja === * Anthelia julacea – pohjankuurasammal * Anthelia juratzkana – paljakkakuurasammal == Lähteet == * http://www.theplantlist.org/browse/B/Antheliaceae/ * http://www.theplantlist.org/browse/B/Antheliaceae/Anthelia/ == Aiheesta muualla == * ITIS: Antheliaceae * UniProt, Taxonomy: Antheliaceae Luokka:Aitomaksasammalet (lahko)
Würth

Würth-Gruppe eli Würth Group on maailmanlaajuisesti toimiva kiinnitys- ja asennustarvikkeita toimittava yritysrypäs, joka on perustettu vuonna 1945 nimellä Adolf Würth GmbH. Yrityksen suomalainen tytäryhtiö on työkalu- ja tarvikealalla toimiva, vuonna 1975 perustettu Würth Oy, jolla on pääkonttori ja logistiikkakeskus Riihimäellä sekä myymälöitä ympäri maan. Sen työntekijämäärä on tuhat.Würth.fi. Würthillä on Suomessa kaksi tytäryhtiötä: Würth Elektro (viralliselta nimeltään Würth Elektronik Oy) ja vuodesta 1989 Würthiin kuuluva Ferrometal.Ferrometal ==Lähteet== == Aiheesta muualla == * Würth Oy Luokka:Saksalaiset teollisuusyritykset
Fraser (täsmennyssivu)

Fraser voi tarkoittaa seuraavia: == Paikkoja == * Fraser, joki Brittiläisessä Kolumbiassa, Kanadassa * Fraser Island, hiekkasaari Queenslandissa, Australiassa * Fraser, pikkukaupunki Yhdysvaltojen Coloradossa * Fraser, pikkukaupunki Yhdysvaltojen Iowassa * Fraser, kaupunki Yhdysvaltojen Michiganissa == Henkilöitä == * Andy Fraser (1952–2015), englantilainen muusikko * Antonia Fraser (s. 1932), brittiläinen kirjailija * Brendan Fraser (s. 1968), kanadalais-yhdysvaltalainen näyttelijä * Bruce Fraser (1888–1981), brittiläinen amiraali * Colin Fraser (s. 1985), kanadalainen jääkiekkoilija * Dawn Fraser (s. 1937), australialainen uimari ja olympiavoittaja * Donald Fraser (s. 1958), kanadalainen jääkiekkoilija * Donald M. Fraser (1924–2019), yhdysvaltalainen poliitikko ja Minneapolisin pormestari * Donna Fraser (s. 1972), brittiläinen pikajuoksija * Elizabeth Fraser (s. 1963), skotlantilainen laulaja * Fredrik Wilhelm Fraser (1819–1883), suomalainen eversti ja valtiopäivämies * Georg Fraser (1849–1937), suomalainen kapteeni, kirjailija ja valtiopäivämies, Fredrik Wilhelm Fraserin poika * Georg Fraser (1882–1952), suomalainen arkkitehti ja opettaja, kapteeni Georg Fraserin poika * Greig Fraser (s. 1975), australialainen elokuvaaja * Gretchen Fraser (1919–1994), yhdysvaltalainen alppihiihtäjä * Harold Fraser (1872–1945), yhdysvaltalainen golfaaja * Helen Fraser (s. 1942), brittiläinen näyttelijä * Henk Fraser (s. 1966), alankomaalainen jalkapalloilija ja valmentaja * Herbert MacKay-Fraser (1927–1957), yhdysvaltalainen Formula 1 -kuljettaja * Hugh Fraser (s. 1950), englantilainen näyttelijä * John Fraser (1881–1959), kanadalainen jalkapalloilija * Kelly Fraser (1993–2019), kanadalainen inuiittilaulaja * Laura Fraser (s. 1976), skotlantilainen näyttelijä * Louis Fraser (1810–1866), englantilainen eläintieteilijä ja keräilijä * Malcolm Fraser (1930–2015), australialainen poliitikko, pääministeri 1975–1983 * Mark Fraser (s. 1986), kanadalainen jääkiekkoilija * Matt Fraser (s. 1990), kanadalainen jääkiekkoilija * Maxwell Alexander Fraser, Maxi Jazz (1957–2022), brittiläinen rap-artisti * Nancy Fraser (s. 1947), yhdysvaltalainen filosofi, teoreetikko ja marxilainen feministi * Neale Fraser (1933–2024), australialainen tennispelaaja * Ryan Fraser (s. 1994), skotlantilainen jalkapalloilija * Scott Fraser (s. 1986), brittiläinen suunnistaja * Shelly-Ann Fraser-Pryce (s. 1986, o.s. Fraser), jamaikalainen pikajuoksija * Thomas Fraser (1841–1920), brittiläinen lääkäri ja farmakologi == Muuta == * Fraser, suomalainen aatelissuku * HMCS Fraser, Kanadan laivaston aluksia * Fraserin oireyhtymä, harvinainen sairaus, joka aiheuttaa ruumiillisia poikkeavuuksia ja kehitysvammaisuutta Luokka:Luettelot henkilöistä sukunimen mukaan
Ryytisammalet

Ryytisammalet (Geocalycaceae) on sammalheimo aitomaksasammalten Jungermanniales-lahkossa. Jotkin heimon lajeista kasvavat Suomessa. == Sukuja == * Anomylia * Arctoscyphus * Campanocolea * Clasmatocolea * Conoscyphus * Evansianthus * Geocalyx – ryytisammalet * Harpanthus – kaltiosammalet * Hepatostolonophora * Heteroscyphus * Lamellocolea * Leioscyphus * Leptophyllopsis * Leptoscyphus * Pedinophyllopsis * Saccogyna * Saccogynidium * Stolonivector == Lähteet == * http://www.theplantlist.org/browse/B/Geocalycaceae/ Luokka:Aitomaksasammalet (lahko) Luokka:Kasviheimot
Mami hoitaa

Mami hoitaa () on brittiläinen komedia vuodelta 2005, jonka pääosissa nähdään Rowan Atkinson, Kristin Scott Thomas, Maggie Smith ja Patrick Swayze. == Juoni == Raskaana oleva Rosie Jones matkustaa junassa, kun konduktööri havaitsee tavaravaunussa hänen isosta matkalaukustaan vuotavan verta. Kuulustelussa Rosie kertoo matkalaukun sisältävän hänen aviomiehensä ja tämän rakastajansa ruumiit paloiteltuna. Rosie tuomitaan vankeuteen. 43 vuotta myöhemmin Wallopin pikkukylässä kirkkoherra Walter Goodfellow valmistelee kiireisenä saarnaansa kirkollispäiviään varten, täysin tietämättömänä perheensä sisäisistä ongelmista. Hänen vaimonsa Gloria on tyytymätön heidän seksielämäänsä ja alkaa salasuhteeseen amerikkalaisen golfopettajansa Lancen (Patrick Swayze) kanssa. Walterin nymfomaani 17-vuotias tytär Holly koluaa kaikki kylän pojat läpi ja polttaa pilveä. Poika Petey on koulun häiriköiden kiusanteon kohteena. Kaikki kuitenkin muuttuu kun kotiapulainen Grace (Maggie Smith) muuttaa taloon. Grace alkaa havainnoida perheen ongelmia. Naapuri Brownin jatkuvasti öisin haukkuva jackrusselinterrieri Clarence, joka valvottaa Gloriaa, Peteyn kiusaaminen ja Glorian ja Lancen salasuhde. Grace alkaa ratkaisemaan ongelmia omalla tavallaan. Ensiksi hän tappaa Clarencen ja sittemmin koiraansa etsivän Brownin. Seuraavaksi Grace käy peukaloimassa Peteyn kiusaajien polkupyörien jarruja. Grace havaitsee eräänä yönä Lancen videokuvaamassa huoneessaan riisuuntuvaa Hollya ja tappaa tämän silitysraudalla. Walterin tuskaillessa saarnansa valmistelussa, Grace ehdottaa häntä lisäämään huumoria omaan uskoonsa ja että Walter voi edelleen rakastella vaimoaan kuten Laulujen laulussa kerrotaan. Walter saa saarnansa valmiiksi ja lähtee kirkollispäiville. Gloria ja Holly näkevät televisiota katsoessaan uutisen, jossa kerrotaan Gracen vapautumisesta vankilasta ja hänen syytteistään. Paljastuu, että Grace on Rosie, Glorian äiti. Gloria raivoaa äidilleen ettei ongelmatilanteita muiden kanssa voi ratkaista tappamalla. Grace toteaa että tästä asiasta hän on ollut aina lääkäreiden kanssa eri mieltä. Teehetken jälkeen he päättävät, etteivät kerro Walterille, Peteylle eivätkä muille tapahtuneesta. Kun kylän asukas tulee valittamaan kirkon epäsiisteistä kukkaistutuksista ja haluaa tulla sisälle puhumaan asiasta, Grace aikoo tappaa hänet paistinpannulla. Gloria kuitenkin ehtii estää tämän, mutta naapuri saa sydänkohtauksen ja kuolee. Walter palaa takaisin kotiin ja näkee ruumiin, muttei tajua että tämä on kuollut. Tämän jälkeen Grace lähtee talosta kun katsoo, että kaikki perheen ongelmat on korjattu. Lopussa Walter keskustelee vesihuollon työntekijöiden Bobin ja Tedin, jotka kertovat että heidän talonsa takana oleva lampi pitää tyhjentää liiallisen levän vuoksi. Gloria kutsuu miehet sisään teelle. Elokuva päättyy vedenalaiseen kohtaukseen, jossa näytetään lampeen upotetut ruumiit, sisältäen Bobin ja Tedin. == Rooleissa == Luokka:Vuoden 2005 brittiläiset elokuvat Luokka:Brittiläiset komediaelokuvat
Snežinsk

Snežinsk () on suljettu kaupunki Tšeljabinskin alueella Venäjällä. Kaupunki perustettiin vuonna 1957. Ennen vuotta 1991 se tunnettiin peitenimillä Kasli-2, Tšeljabinsk-50 ja Tšeljabinsk-70. Snežinsk on toinen Venäjän ydinaseohjelman keskuksista Sarovin kaupungin ohella. Kaupunkioikeudet se sai vuonna 1993. Kaupungin väkiluku oli vuoden 2010 laskennassa 48 810 (2010). == Ystävyyskaupungit == * Livermore, Yhdysvallat * Buston, Tadžikistan == Lähteet == Luokka:Venäjän suljetut alueet Luokka:Tšeljabinskin alueen kaupungit
Spassk-Dalni

Spassk-Dalni (), lyhyemmin vain Spassk, on kaupunki Primorjen aluepiirissä Venäjällä. Kaupungin väkiluku oli 45 265 ihmistä vuonna 2010. M60-moottoritie kulkee lähellä kaupunkia. == Historia == Spassk-Dalnin alueelle muuttivat ensimmäiset venäläiset vuonna 1886 ja Spassk-Dalni perustettiin vuonna 1917. Venäjän sisällissodan aikaan alueella käytiin kovia taisteluita valkoisten ja punaisten välillä. Neuvostoaikana alueella valmistettiin sementtiä. == Matkailu == Spassk-Dalnissä on paljon nähtävää. Sinne on rakennettu yli 20 muistomerkkiä sisällissodasta ja toisesta maailmansodasta. Tiedosto:Город Спасск-Дальний, памятник красноармейцам.jpg|Venäjän sisällissodan muistomerkki Tiedosto:Город Спасск-Дальний, памятник красноармейцам 2.jpg|Venäjän sisällissodan muistomerkki obeliski Tiedosto:Спасск-Дальний 9.jpg|Suuren isänmaallisen sodan muistomerkki Tiedosto:Спасск-Дальний 8.jpg|Toisen maailmansodan muistomerkki Tiedosto:Село Спасское, памятник погибшим в ВОВ.jpg|Toisen maailmansodan uhrien muistomerkki. == Lähteet == == Aiheesta muualla == Luokka:Primorjen aluepiirin kaupungit
Silmäproteesi

Silmäproteesi (myös lasisilmä) on proteesi, joka korvaa vahingoittuneen tai tuhoutuneen silmän. Sen tarkoituksena on, että käyttäjä pystyy liikuttelemaan silmää, räpyttelemään ja elämään lähes normaalia elämää ilman, että silmää huomataan proteesiksi. Nykyään silmäproteesit ovat pääasiassa akryylimuovisia ja se maalataan ja muotoillaan toisen silmän kaltaiseksi. Proteesi uusitaan säännöllisesti. == Historia == Silmäproteeseja on tehty jo ennen ajanlaskun alkua. Vanhimmat tunnetut silmäproteesit ovat jalometallisia. Lasista tuli kuitenkin päämateriaali silmäproteeseihin ja Ranska oli pitkään niiden valmistuksen keskus ennen kuin Saksan Lauschasta tuli 1800-luvulla alan keskuspaikka. Lauscha on pieni saksalainen kaupunki, jossa on ollut lasin valmistusta vuodesta 1597 lähtien. Eräs silmälääkäri pyysi lauschalaista lasinpuhallusmestari Ludwig Müller-Uria tekemään lasisia silmäproteeseja vuonna 1835. Silmäproteesit ovat yksilöllisiä taidekäsityön tuotteita, jotka tehtiin sopiviksi kunkin käyttäjän silmään. Nykyään Lauschan päätuotteet ovat leluja ja koriste-esineitä (erityisesti joulukoristeita). Vuodesta 1868 alkaen silmäproteesien lasina käytettiin kryoliittilasia. Nykyään silmäproteesien päämateriaalina on akryylimuovi, mutta niitä tehdään edelleen lasista esimerkiksi Saksassa. == Tunnettuja silmäproteesin käyttäjiä == *Sammy Davis, Jr., yhdysvaltalainen viihdetaiteilija (vasen silmä) *Peter Falk, yhdysvaltalainen näyttelijä (oikea silmä) *Bhumibol Adulyadej, Thaimaan kuningas (oikea silmä) *Nick Griffin, brittiläinen poliitikko (vasen silmä) ==Katso myös== *Argus-silmä == Lähteet == Luokka:Proteesit Luokka:Silmät
Eero Sinikannel

Eero Sinikannel (14. joulukuuta 1935 Helsinki – 26. toukokuuta 2024 Lahti)Päijät-Häme, 2024, No 24, sivu 9, julkaistu 6.7.2024 oli suomalainen näyttelijä ja laulaja. Hän toimi myös elokuvien leikkaajana ja televisiomainosten spiikkaajana. Hän loi merkittävän uran näyttelijänä, ja se alkoi jo 1960-luvulla. Hänet muistetaan muun muassa K-70-sarjasta. Sinikannel toimi myös dubbaajana. Hän on ääninäytellyt muun muassa Disneyn elokuvissa, esimerkiksi Robin Hoodissa Nottinghamin sheriffin roolissa sekä Herkuleksessa Herkuleksen adoptio-isää, Amfritryonia. Sinikannel oli kotoisin Helsingistä mutta asui myöhemmin Lahdessa. Hän oli naimisissa, ja hänellä oli kaksi lasta sekä yksi lapsenlapsi. == Diskografia == * Kauneimmat Lapin laulut (1993) * Kultaakin kalliimpaa (1993) * Reissumies taipaleella (1998) * Lumiruska (2003) * Joulu on taas (2005) * Usko Kempin ikivihreitä lauluja (2006) * Golfariystävät (2007) * Elämän virta (2010) == Lähteet == * https://www.elonet.fi/fi/henkilo/118673 * http://www.mtv3.fi/ohjelmat/sivusto.shtml/viihde/k70/uutiset?612121 * http://www.mtv3.fi/ohjelmat/sivusto.shtml/viihde/k70/ohjelma__kuoro?607598 * http://www.fono.fi/Dokumentti.aspx?kappale=el%c3%a4m%c3%a4n+virta&culture;=fi&sort;=3&ID;=dd7fddba- edd2-41fa-9b43-4d057f30c9f2 === Viitteet === Luokka:Suomalaiset näyttelijät Luokka:Suomalaiset ääninäyttelijät Luokka:Suomalaiset laulajat Luokka:Vuonna 1935 syntyneet Luokka:Vuonna 2024 kuolleet
Ihanaa

”Ihanaa” on Kristiina Wheelerin 16. toukokuuta 2011 julkaistu single, joka sai radioensisoittonsa 12. toukokuuta 2011 Radio Aalto- kanavalla.https://www.facebook.com/photo.php?fbid=10150193262101705&set;=a.391198496704.160081.27177801704&type;=1&comments; Kappale on toinen single Wheelerin helmikuussa 2012 julkaistulta Sirpaleista koottu -albumilta. == Kappaleet == # == Musiikkivideo == Samana päivänä itse singlen kanssa julkaistava musiikkivideo kuvattiin pääsiäisenä laulaja Cristal Snown ohjauksessa. Videota kuvattiin muun muassa Helsingin päärautatieasemalla. http://www.kristiinawheeler.com/2011/04/ihanaa- musavideon-kuvaukset-making-of-part-1/ “Ihanaa” musavideon kuvaukset – making of part 1. == Listasijoitukset == {|class="wikitable" Lista Paras sijoitus Suomen virallinen latauslista – Suomen virallinen singlelista – == Lähteet == Luokka:Vuoden 2011 kappaleet Luokka:Kristiina Wheelerin kappaleet
Doru Sechelariu

Doru Sechelariu (s. 19. marraskuuta 1992 Bacău) on romanialainen moottoriurheilija. Hänen isänsä Dumitru Sechelariu toimi Bacăun pormestarina vuosina 1996-2004. ==Ura== Doru aloitti uransa karting-sarjoissa vuonna 2002. Vuonna 2006 hän ajoi kaksi kilpailua Formula Renault 1.6 Belgium -sarjassa. Hän ajoi täyden kauden seuraavana vuonna sijoittuen kuudenneksi. Samana vuonna Doru ajoi Britannian Formula BMW -sarjassa ja oli loppupisteissä sijalla 22. Vuonna 2008 Doru kilpaili Formula BMW Europe -sarjassa sijoittuen 15:nneksi. Doru toisti sijoituksensa seuraavana vuonna. Hän ajoi myös kahdeksan kilpailua European F3 Open -sarjassa sijoittuen 16:nneksi. Vuonna 2010 Doru kilpaili GP3-sarjassa Tech 1 Racing -tallissa saavuttamatta pisteitä. Hänen parhaiksi sijoituksikseen jäivät kaksi yhdeksättä sijaa, jotka tulivat molemmista Turkin kilpailuista. Doru harrastaa hiihtoa, koripalloa ja tennistä. Hän on myös ilmoittanut lempikuljettajiensa olevan Fernando Alonso ja Giancarlo Fisichella. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2010 Tech 1 Racing ESP FEA 22 ESP SPR Kesk. TUR FEA 9 TUR SPR 9 EUR FEA Kesk. EUR SPR 20 GBR FEA Kesk. GBR SPR 17 GER FEA 10 GER SPR DSQ HUN FEA 14 HUN SPR 21 BEL FEA Kesk. BEL SPR 20 ITA FEA 21 ITA SPR 18 0 29. ==Lähteet== Luokka:Romanialaiset autourheilijat Luokka:GP3-kuljettajat Luokka:Vuonna 1992 syntyneet Luokka:Elävät henkilöt
Fractal Gates

Fractal Gates on ranskalainen melodista death metallia soittava yhtye. Se perustettiin vuonna 2007 Pariisissa. Fractal Gatesin sanoitukset käsittelevät vieraita elämänmuotoja, toisia ulottuvuuksia ja sci-fiä. Yhtye on julkaissut toistaiseksi kaksi albumia, joista viimeisin ilmestyi helmikuussa 2013. ==Kokoonpano== * Sébastien Pierre – laulu, koskettimet * Stéphane Peudupin – kitara * Antoine Verdie – basso * Arnaud Hoarau – kitara === Entiset jäsenet === * Milos Matovic – rummut (2009–2010) * Vivien Dumont – rummut (2009) * Hugo Terva – rummut (2007–2009) == Julkaisut == ;Studioalbumit * * * ;Livealbumit * ;Demot * == Aiheesta muualla == * * * Fractal Gates Facebook- sivustolla * Yhtyeen kotisivut Luokka:Ranskalaiset death metal -yhtyeet
Altered State of Consciousness

__NOTOC__ Altered State of Consciousness on ranskalaisen Fractal Gatesin ensimmäinen studioalbumi, joka on julkaistu vuonna 2009. == Kappaleet == # # # # # # # # # # # # # # == Kokoonpano == ;Yhtye * Sébastien Pierre – laulu, koskettimet * Stéphane Peudupin – kitara * Antoine Verdie – basso * Milos Matovic – rummut * Arnaud Hoarau – kitara ;Tuotanto * Andrew Guillotin – äänittäjä, miksaaja * Jacob Hansen – masteroija * Sebastien Pierre – grafiikka * Amaia Talavera – valokuvat == Arvostelut == * Imperiumi.net: Imperiumi.net: Levyarvio * Sputnikmusic: Sputnikmusic: Album review (Emeritus review) == Lähteet == == Aiheesta muualla == * * Luokka:Vuoden 2009 esikoisalbumit Luokka:Fractal Gatesin albumit
Koripallon suomalais-ruotsalainen liiga

Koripallon suomalais-ruotsalainen liiga oli vuosina 1998–2001 järjestetty suomalaisten ja ruotsalaisten pääsarjajoukkueiden koripallosarja. == Historia == Sarja pelattiin ensimmäistä kertaa kaudella 1998–1999, jolloin liigan loppuottelussa Alviks BK voitti Piilosetin. Ensimmäisellä kaudella sarjassa oli mukana kymmenen joukkuetta, mutta toisella kaudella joukkuemäärä pudotettiin kahdeksaan. Kaudella 2000–2001 sarjassa ei pelattu viime vuosien tapaan loppuottelua, vaan maiden parhaiten sarjassa sijoittuneet joukkueet saivat toisen kierroksen karsintapaikan koripallon Pohjois-Euroopan liigaan. == Lähteet == Luokka:Koripallosarjat
John Farey

John Farey (1766–1826) oli brittiläinen geologi ja matemaatikko. Hänen suuri teoksensa geologian alalla oli kolmiosainen teos Derbyshiren kallioperästä. Lisäksi hän kirjoitti paljon sarjajulkaisuihin. Monia Fareyn piirtämiä karttoja ja poikkileikkauksia levisi julkaisemattomina kopiona, joten ne vaikuttivat stratigrafisen geologian kehitykseen. Farey tunnetaan kuitenkin paremmin matematiikassa, Fareyn jono on nimetty hänen mukaansa. Farey esitteli sen artikkelissaan On a curious property of vulgar fractions.Who was John Farey? University of Georgia Farey työskenteli vuodesta 1782 alkaen Bedfordin herttuan alaisena tämän laajoilla tiluksilla Bedfordshiressä kartoittaen maaperän kerroksia ja niiden alla olevaa kallioperää maanviljelyksen tarpeisiin. Vuonna 1801 herttua palkkasi stratigrafian kehittäjän William Smithin, ja Farey oppi häneltä paljon. Herttuan kuoltua seuraavana vuonna Farey menetti työpaikkansa ja alkoi tehdä stratigrafisia kartoituksia. Royal Societyn puheenjohtaja Sir Joseph Banks tilasi häneltä Derbyshiren geologisen kartaston, johon piti selvittää paitsi maanviljelykselle otolliset maalajit, myös alueen kallioperää mahdollisen kaivostoiminnan tarpeisiin. == Lähteet == == Aiheesta muualla == Luokka:Brittiläiset geologit Luokka:Brittiläiset matemaatikot Luokka:Vuonna 1766 syntyneet Luokka:Vuonna 1826 kuolleet
Jari Pulkkinen

Jari Tapio Pulkkinen (s. 29. maaliskuuta 1984) on suomalainen aktiiviuransa lopettanut koripalloilija. Sentterinä pelannut Pulkkinen on Tampereen NMKY:n kasvatti. Tampereen Pyrinnön edustusjoukkueessa pelatessaan hän voitti Suomen mestaruuden kausina 2009–10 ja 2010–11, SM-pronssia kaudella 2008–09 ja cup- hopeaa vuonna 2009. Syyskuussa 2010 Pulkkinen teki vuoden mittaisen jatkosopimuksen Pyrinnön kanssa. Pulkkinen lopetti valtakunnallisissa sarjoissa pelaamisen kevään 2013 jälkeen.http://www.basket.fi/uutiset/?x22026=19514991 == Saavutukset == === Joukkuesaavutukset === * SM-kultaa 2010 ja 2011 ** SM-pronssia 2009 * Suomen cup -hopeaa 2009 == Tilastot == Lähde:http://www.basket.fi/sarjat/pelaajat/pelaaja/?league_id=4&season;_id=8589&player;_id=162 === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2003–2004 Pyrbasket SM-koris 35 60,5 % 66,6 % 42,9 % 0,7 0,6 1,3 0,1 0,4 0,1 0,2 1,9 67 2004–2005 Pyrbasket Sparliiga 35 45,7 % 25,0 % 58,3 % 0,4 0,5 0,9 0,2 0,2 0,2 0,3 1,3 45 2005–2006 Tampereen Pyrintö Korisliiga 39 54,4 % 21,7 % 48,5 % 1,1 1,1 2,2 0,3 0,6 0,6 0,7 3,7 143 2006–2007 Tampereen Pyrintö Korisliiga 15 68,6 % 33,4 % 80,0 % 0,6 1,3 1,9 0,3 0,3 0,4 0,1 3,7 55 2008–2009 Tampereen Pyrintö Korisliiga 31 62,1 % 33,3 % 62,5 % 0,6 0,6 1,2 0,3 0,5 0,2 0,1 2,0 61 2009–2010 Tampereen Pyrintö Korisliiga 43 56,2 % 23,1 % 52,3 % 1,6 1,5 3,1 0,3 0,4 0,5 0,4 3,7 158 2010–2011 Tampereen Pyrintö Korisliiga 32 50,0 % 12,5 % 71,4 % 0,5 0,8 1,3 0,1 0,2 0,1 0,1 1,5 47 Yhteensä Yhteensä Korisliiga 230 56,3 % 26,0 % 54,5 % 0,8 0,9 1,7 0,2 0,4 0,3 0,3 2,5 576 === Pudotuspelit === Kausi Joukkue Sarja O 2P % 3P % 1P % HL PL LEV S M R T PTS PTS YHT 2008–2009 Tampereen Pyrintö Korisliiga 8 69,2 % 33,3 % 100,0 % 1,3 0,9 2,1 0,4 0,1 0,4 0,1 3,0 24 2009–2010 Tampereen Pyrintö Korisliiga 12 46,7 % 0,0 % 50,0 % 0,8 0,7 1,4 – 0,3 0,3 0,3 1,3 15 2010–2011 Tampereen Pyrintö Korisliiga 4 100,0 % 0,0 % 0,0 % 0,5 0,3 0,8 0,3 – 0,3 – 1,0 4 Yhteensä Yhteensä Korisliiga 24 60,0 % 14,3 % 57,1 % 0,9 0,7 1,5 0,2 0,2 0,2 0,3 1,8 43 *O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Jari Pulkkinen Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1984 syntyneet Luokka:Elävät henkilöt
Simon Skrabb

Simon Skrabb (s. 19. tammikuuta 1995 Pietarsaari) on suomalainen jalkapalloilija, joka edustaa Allsvenskanissa pelaavaa Kalmaria.https://www.transfermarkt.com/simon-skrabb/profil/spieler/187047 Pelipaikaltaan hän on hyökkäävä keskikenttäpelaaja. == Ura == Skrabb aloitti jalkapallon 6-vuotiaana Jaron juniorijoukkueissa. Hänet kutsuttiin Liverpooliin testileirille 12-vuotiaana, minkä jälkeen hän on käynyt useaan otteeseen seuran luona. Loppuvuonna 2010 hän solmi Jaron kanssa kolmivuotisen sopimuksen. 12\. toukokuuta 2011 Skrabbista tuli kaikkien aikojen nuorin Veikkausliigassa maalin tehnyt pelaaja. Vuoden 2014 alussa Skrabb siirtyi lainasopimuksella Ruotsin pääsarjaan Åtvidabergin riveihin. Skrabb on pelannut 29 poikien maaottelua vuoteen 2014 mennessä ja jatkanut sen jälkeen nuorten maajoukkueissa. Hänet valittiin vuoden 2011 parhaaksi poikapelaajaksi. Skrabb teki debyyttinsä Suomen maajoukkueessa 10. tammikuuta 2016 Ruotsia vastaan. Vuonna 2017 hän pelasi neljä maaottelua, vuonna 2018 kolme maaottelua ja vuonna 2019 viisi maaottelua. == Lähteet == Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
George Lyon

George Seymour Lyon (27. heinäkuuta 1858 Richmond Hill – 11. toukokuuta 1938 Toronto) oli kanadalainen golfaaja ja olympiavoittaja. Golfin pelaamisen vasta 37-vuotiaana aloittanut Lyon voitti miesten yksinpelin olympiakultaa Saint Louisin kesäolympialaisissa 1904. Hän matkusti Lontoon vuoden 1908 kesäolympialaisiin puolustamaan kultamitaliaan, mutta kilpailumuodosta syntyneen kiistelyn takia kilpailua ei käyty. Kanadan amatöörien mestaruuskilpailut hän voitti seitsemän kertaa. Lyon oli myös hyvä kriketinpelaaja. == Lähteet == * George Lyon Biography and Olympic Results Sports Reference LLC. * Profiili Canadian Golf Hall of Famessa * Profiili * Profiili thecanadianencyclopedia.com Luokka:Kanadalaiset golfaajat Luokka:Kanadalaiset olympiavoittajat Luokka:Vuonna 1858 syntyneet Luokka:Vuonna 1938 kuolleet
Zdeněk Chára

Zdeněk Chára on slovakialainen, Tšekkoslovakiaa edustanut, kilpauransa lopettanut painija. Chára kilpaili vuonna 1974 Katowicen MM- ja Madridin EM- kilpailuissa. Molemmissa kisoissa hän otteli 100 kilon painoluokassa ja sijoittui neljänneksi. Ludwigshafen EM-kilpailuissa 1975 Chára jäi painoluokassaan kuudenneksi. Zdeněk Chára on jääkiekkoilija Zdeno Cháran isä. == Lähteet == luokka:Tšekkoslovakialaiset kreikkalais-roomalaisen tyylin painijat Luokka:Syntymävuosi puuttuu Luokka:Elävät henkilöt